पाएं अपने शहर की ताज़ा ख़बरें और फ्री ई-पेपरडाउनलोड करें
एमवायएच में बुधवार को फिर एक शर्मनाक हरकत सामने आई। यहां मेनटेनेंस देखने वाली एक निजी कंपनी के दो वार्ड बॉय ने कोरोना संक्रमित युवती से अश्लील हरकत कर डाली। दोनों ने युवती को निर्वस्त्र करने का प्रयास किया है। बताया जा रहा है कि कंपनी ने कर्मचारियों को तत्काल हटा दिया। हालांकि पुलिस ने केस दर्ज नहीं किया है। जानकारी के अनुसार बाणगंगा इलाके की युवती अस्पताल की दूसरी मंजिल पर भर्ती है।
उसके साथ रात दो बजे हरकत हुई। पीड़िता ने सुबह अपनी छोटी बहन को कॉल कर घटना की जानकारी दी। आरोपी हाउस कीपिंग कंपनी (यूडीआई) के अंतर्गत काम करते हैं। उधर, प्रबंधन ने भी मामला दबाने का प्रयास किया। संयोगितागंज टीआई राजीव त्रिपाठी के मुताबिक, युवती के परिजन थाने आए थे, लेकिन उन्होंने न शिकायत आवेदन दिया और न ही एफआईआर करवाई। उनका कहना था कि अभी वे लड़की का इलाज करवाना चाहते हैं।
एमवाएचएच में काम कर रही यूडीआई कंपनी को लेकर इस तरह का ये पहला मामला नहीं है। कुछ दिन पहले पोस्टमॉर्टम रूम में कर्मचारियों का लड़की के साथ वीडियो वायरल हुआ था। तब संभागायुक्त ने कार्रवाई करते हुए उन कर्मचारियों को हटा दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn